དེང་སང་གི་གནས་སྟངས་རྦད་དེ་ཁ་ཁ་ཡིན་ལ་ལྷ་ས་ནི་བོད་ནང་རོལ་དུ་ཆེས་ལས་སླ་བོར་བསླེབ་ཐུབ་པའི་ས་ཁུལ་ཞིག་ཏུ་གྱུར་ཡོད་པ་དང༌།ཁྲོམ་འདུས༼ཁྲིན་ཏུའུ༽དང་པེ་ཅིན།ཞི་ཨན༼ཁྲང་ཨན།༽བཅས་ནས་ཐད་ཀར་ལྷ་སར་འཕུར་བསྐྱོད་ཀྱི་གནམ་གྲུར་བསྡད་ནས་ཆུ་ཚོད་ཁ་ཤས་མ་གཏོགས་འགྲོ་དགོས་ཀྱི་མེད་ལ།ལྷ་སའི་ཁྲོམ་སྲང་ནས་འགྲོ་དུས་རྒྱ་ནག་ནང་ལོག་གི་གྲོང་ཁྱེར་ཞིག་ཏུ་བསླེབས་པ་ལྟ་བུའི་ཚོར་བ་སྟེར་གྱིན་འདུགལྷ་ས་གྲོང་ཁྱེར་ཧྲིལ་བོར་ལྷོ་ནས་བྱང་བར་ཕྱི་ལོགས་ནས་ཡོང་པའི་མིས་ཁེངས་ཤིང༌།གནས་མཇལ་དུ་ཕེབས་པའི་བོད་མི་ཚོས་དེའི་ཁྲོད་བསྡུར་ཚད་ཉུང་ཉུང་ཞིག་མ་གཏོགས་ཟིན་གྱི་མེད་པ་རེད།མང་ཆེ་བ་ཚོང་རྒྱག་མཁན་དང་ཞོར་ལས་བཙལ་མཁན་གྱི་རྒྱ་མི་དང་ཁ་ཆེ་བ་ཡིན་པ་རེད།ད་དུང་ཤ་མདངས་སྣ་མ་སྣ་ཚོགས་གྱི་ཡུལ་བསྐོར་སྤྲོ་འཆམ་པ་དང༌།དེ་བཞིན་གཞུང་དོན་ཕྱོགས་བསྐྱོད་ལ་ཕེབས་པའི་རྒྱ་ནག་གི་གཞུང་ཞབས་མི་སྣ་སོགས་ཡོད་པ་རེད།གལ་སྲིད་ལྷ་ས་གཅིག་པོར་མ་གཏོགས་མ་བསླེབས་པ་ཡིན་ན་དེ་རིང་གི་དུས་དེ་ལས་ལྡོག་སྟེ་བོད་དུ་བསླེབས་མེད་པར་བསམ་གྱིན་འདུགལྷ་སའི་ནང་ཡུན་ནས་ཡུན་དུ་གནས་མཆོག་གི་འཕགས་པའི་འོད་མདངས་ཤོར་བཞིན་པ་མ་ཟད།ཚད་ངེས་ཅན་གྱི་ཐོག་ནས་བོད་ཀྱི་ཁྱད་ཆོས་ཀྱང་ཉམས་བཞིན་ཡོད་པ་རེད།